
Despre articol Rezumat 
Istoric: În lucrarea de față, studiul variantelor pe care traducătorii textului biblic în limba 
Primit 4 aprilie 2020 română le-au dat în epoca veche şi contemporană fragmentului de sub Filipeni, 
Acceptat 7 aprilie 2020 3, 8, ce conţine, în versiunea grecească, un cuvînt rar în Biblie (7x64), pune 
Publicat 10 iunie 2020 în evidenţă faptul că actul traducerii așază textul pe făgașul unei limbi, supu- 
nîndu-l stării limbii de la un moment dat și evoluţiei acesteia. În orice moment, 
Cuvinte-cheie: se manifestă o ajustare formală, ce urmează la ceea ce se consideră a fi corect 
semantică istorică ori cel puţin posibil din punct de vedere lingvistic: mai întîi, este cea a textului 
limbă literară străin la limba nouă, româna; apoi, este cea a textului românesc la înnoirile limbii 
filologie române— ajustare care poate să ignore, de la un moment dat în istoria producerii 
traducere şi receptării textului respectiv în limba și cultura română, solicitările originare; 


astfel, corectitudinea textului e controlată de norma limbii și de aparenţa de 
acuratețe semantică a lui. 

În ultima secvenţă din Fi], 3, 8, istoria redării elementului comparaţiei în 
limba română constituie un caz foarte bun de primat al normei limbii asupra 
conţinutului originar (în raport cu textul-sursă direct)—recuperabil, dar exclu- 
siv pe cale metalingvistică. 


1. Introducere 


1.1. Un cuvînt rar în Biblie 


Lucrarea de față este un studiu al variantelor pe care traducătorii textului biblic în limba română le-au 
dat în epoca veche şi contemporană unui verset din Noul Testament, ce conţine, în versiunea grecească, 
un cuvînt rar în Biblie’. Termenul este oxýßčñov, tó, prezent în Filipeni, 3, 8: „dă uevodvye kai Tiyoduau 
zăvra Îmuiav civar du TÒ breptxov TÄ Vvoboews Xpiorod Inood Tod xupiov pov, dt öv tà návta Ein», 
Kal îyoducu oxvfala iva Xpiorăy xepătow” (BNT) [Mai mult însă, eu pe toate le socotesc pagubă față 
de nepreţuitul preţ al cunoașterii lui Hristos lisus, Domnul meu, de dragul Căruia m'am lăsat păgubit de 
toate și le socotesc drept gunoaie pentru ca să-L cîştig pe Hristos”, Anania 2001]. 

Contextele în care este atestat dxiBiov, tó în literatura antică permit conturarea a două seturi de 
definiţii pentru acesta: 


a) “ceea ce se aruncă, gunoaie, resturi” [engl. refuse, offal, LIDDELL-SCOTT s.v.; fr. débris jeté de côté, 
restes d'un repas, débris rejetés par la mer, BAILLY s.v. ], 

b) ‘excremente [engl. (human) excrement, dung, manure, LIDDELL-SCOTT s.p.; fr. excrément, BAILLY 
s.v.]. 

În ansamblul literaturii elene, termenul este mai degrabă rar, prezent ceva mai frecvent în documentele 


non-literare. Lang (1995, p. 445-447) sugerează că oxýßădov era propriu uzului popular, vorbirii popu- 
lare’; autorii eleni „au ezitat” să-l folosească (după cum rezultă și la o căutare a cuvîntului în baza de date 


* Adresă de corespondență: chiriladina@yahoo.com. 

1Pe lîngă ocurența din Filipeni, 3, 8, discutată aici, mai există cea din Sirah, 27, 4: ¿v oclouari kooxivov Sapte! korpia 
ore okúßaha ăvpoomov ¿v dopiouâ rod (LXT-LXX) [„Când sita cerne, în ea rămâne tărâța; așa și scăderile omului în ceea 
ce vorbeşte”, Anania 2001]. 

2C£. BAILLY, S.V., „familier”. 

TLG*—numai 178 de ocurenţe din 65 de milioane de cuvinte, la 3165 de autori, aproape absent la autorii 
din generaţiile postpatristice!), utilizînd, în schimb, în contexte specifice, sinonime: xózpoç, ý (cu 1736 de 
ocurențe) și zepizowua (7epirraua), arog, Tó (ca termen medical, cu 2858 de ocurenţe). 

Ca termen-tabu în seria lui sinonimică, dintr-un registru inferior, cuvîntul 7i6dAov pare că este per- 
ceput ca inadecvat uzului cult şi, prin urmare, puternic conotat atunci cînd se apelează la el (v. Trudgill, 
1981). Totuşi, observaţia are caracter general, iar întrebarea: În ce măsură este îndreptățită această viziune 
asupra termenului în sine într-un text dat, precum cel paulinic, ținînd cont de contextul istoric, temporal al 
utilizării sale? este cu totul pertinentă. 


1.2. Motivare pragmatică 


Indubitabil, în unele texte antice din preajma momentului în care se consemnează activitatea apostolică, 
axiBă)ov este întrebuințat cu sensul său scatologic, într-o manieră care urmăreşte dezgustul receptorului; 
în aceeași perioadă însă, este înregistrată și utilizarea cu sensul mai puţin agresiv“; astfel încît, pe baze 
lexicologice și lexicografice, este neclar care dintre grupele de sensuri atribuite termenului ar trebui activată 
în momentul citirii unui text oarecare, fie și într-o recreare a realităţilor sociale, comportamentale și de 
comportament lingvistic ale sec. I. 

În acest caz, atribuirea lecţiunii acurate a unui cuvînt este nevoie să se întemeieze pe lecţiunea atri- 
buită textului care cuprinde cuvîntul respectiv, hermeneutica trebuind să apeleze la argumente retorice și 
doctrinare. 

Versetul la care ne referim este parte a unei polemici susținute de mai multe ori de către Pavel”. În 
Romani (2, 25-29), de pildă, ca şi în Filipeni (3, 1-9), se argumentează superioritatea noului legămînt 
(prin credinţa în Isus Hristos), față de vechiul legămînt (prin respectarea tuturor regulilor), pentru a 
dobîndi „pace cu Dumnezeu” (Rom, 5, 1). Dar în timp ce persuasiunea din Romani se bazează pe logos 
(recursul la argumente raționale), în Filipeni dominante sînt persuasiunea prin ethos (Pavel—evreu cu totul 
îndreptăţit prin lege—invocă experiența personală ca mărturie) și persuasiunea prin pathos (prin apeluri 
emoţionale). 

Între mijloacele lingvistice utilizate în construcția discursivă a emoţiilor, Plantin (2004) menţionează 
şi „enunţuri emoţionale” sau, mai corect, după cum rezultă din explicaţiile autorului, „enunţuri cu valoare 
emoţională” (emotional sentences, p. 268)—care ţin locul, în discurs, lexicului emoțional propriu-zis şi care, 
din punct de vedere lingvistic, fac legătura între un individ și un zermen emoțional. Cu alte cuvinte, există 
situaţii în care discursul emoţional este definit de un material lingvistic a cărui componentă emoţională 
este declanșată de analogie (Plantin, 2004, p. 269). În pasajul din Fi/, 3, 1-9, acest aspect din demersul 
persuasiv este reprezentat de trei secvenţe discursive: două în v. 2: Bhtnere robe xóvaç (BNT) |„Păziţi-vă 
de câini !, Anania 2001], fhtnere tùy rararouiv (BNT) |„Păziţi-vă de'mprejurul tăierii, Anania 
2001] şi unul în v. 8: Òt öv ză náåvta 2inuu0nv, oi Ayoduou oxifala (BNT) [„de dragul Căruia m'am lăsat 
păgubit de toate și le socotesc drept gunoaie”, Anania 2001]. 

Valoarea (metaforică) depreciativă a primilor doi termeni menţionaţi, xúwv, xuvóç, ó şi xararou”, 
ñG 7, în contextul din Fl, 3, 2, este, de obicei, evidenţiată (în dicționarele de limbă greacă, în lucrările 
lexicografice dedicare limbii Noului Testament, în comentariile care însoțesc traducerile moderne—de 
pildă, în ceea ce ne priveşte, în notele versiunii Anania 2001 a Bibliei): 


xúwv: a particularly bad person, perhaps specifically one who ridicules what is holy — “bad person, 
dog (...) ‘pervert [rom. persoană rea, care ia în ris ceea ce este sfânt — “persoană rea, cine 
(...) perversă, în sens sexual] (Lovw-NIDA s.v.); a term of reproach for persons regarded as 
unholy and impure [rom. ...persoană lipsită de sfințenie, impură] (FRIBERG s.v. ); of male sacred 


3C£. statisticile oferite de PDL pentru un corpus mai redus [online]. 

“Uzul, în ambele feluri, este documentat în amănunţime de către lexicologi şi lexicografi; v. dicționarele citate mai sus, s.v. 

SV. trimiterea din Fi], 3, 1: „...Ca să vă scriu aceleași lucruri (s.n.), mie nu-mi este greu, iar vouă vă este întărire” (Anania 
2001), „posibilă aluzie la o epistolă care nu sa păstrat” (idem, nota a). 

prostitutes [rom. despre prostituații bărbaţi din practicile religioase idolatre] (LIDDELL-SCOTT 
s.V.) etc; 


xatatouń: to mutilate by severe cutting” [rom. a mutila prin tăiere brutală] (LOUW-NIDA 
sv. ); strictly cutting into, as hacking or chopping up (sacrificial) meat [rom. a tăia, a măcelări 
carne destinată ritualului de sacrificare] (FRIBERG s.v.); „Între acest termen (katatomé) și cel 
din versetul următor (peritomé) e un sarcastic joc de cuvinte prin care Pavel asociază circumcizia 
iudaică (mai precis, pe cea a iudaizanților) cu automutilările corporale din ritualurile orgiastice 
păgîne” (Anania 2001, Fi/, 3, 2, nota b) etc. 


Alăturarea celor doi termeni şi alegerea lor pentru desemnarea unor persoane care, practicînd circumcizia 
ca parte a unui ritual milenar de sfințire, se aflaseră, pînă nu demult, în canonul absolut corect şi în regulă, 
trebuia să şocheze, să trezească o definitivă reacție de respingere. După crucificarea și învierea lui Hristos, 
practica circumciziei devenise nu numai superfluă, ci și ofensatoare, dovedind incapacitatea „iudaizatori- 
lor” de a înţelege absolutul jertfei lui Hristos pentru mîntuirea sufletului. 

Conţinutul celui de-al treilea termen, xufzAov, ov, ró, din v. 8, trebuie raportat la conţinutul primilor 
doi discutaţi. Imaginea de la sfârșitul v. 8 reprezintă punctul culminant al diatribei lui Pavel împotriva 
pretenţiei îndreptățirii prin fapte (îndeplinirea ritualurilor, respectarea complexei legi veterotestamentare 
etc.), în opoziţie cu îndreptăţirea prin credință“. În contextul polemicii cu adversarii iudaizatori, discursul 
persuasiv adresat instabilei biserici din Filipi îşi asigură eficiența prin utilizarea unui termen șocant, cu atit 
mai expresiv cu cât este preluat din vorbirea populară, dur, repulsiv, care redă nu doar ideea de lipsă de valoare, 
ci mai ales pe aceea a dezgustului. În contextul din Fil, 3, 8, cuvîntul discutat acceptă deci sensul scatologic 
şi nuanţa vulgară. Ideea se susţine inclusiv prin prisma a ceea ce 724 este încă textul care îl conţine: anume, 
scriere sacră, cu un atribuit caracter sobru, formal—care nu sînt altceva decît grevări culturale, eminamente 
posterioare producerii textului. 


2. Filipeni, 3, 8, versiuni româneşti 


2.1. Dela sl. OŢMETbI la rom. gunoi 


În faţa acestei realități textuale, traducerea porneşte și se dezvoltă pe felurite căi, în funcţie de ponderea 
unor factori care ţin a) de capacităţile de înțelegere ale traducătorului și deci de nevoia sa de a exprima 
conţinutul înţeles, b) de posibilităţile limbii în care se face traducerea, c) de acumulările culturale (cu 
tot cu prejudecățile firești!) vizavi de receptarea și transmiterea textului şi, nu în ultimul rînd, d) de 
distanţa—în privinţa înlănţuirii interlingvistice— dintre sursa primordială și, în fapt, textul-sursă direct 
al unei traduceri (traduceri succesive produc modificări semantice, iar calitatea unei traduceri se judecă 
prin raportare la sursa ei directă). 

La începutul sec. XVI, traducătorul textului ce ajunge să fie tipărit de Coresi la Brașov, în 1567, ca 
Lucrul apostolesc nu este pus în situaţia, nici măcar teoretică, de a se raporta la o tradiţie formal-textuală 
românească, reflexul său de onorare a sacralităţii textului prin prezervarea formei nefiind în acest punct 
al traducerii altul decît cel care impune în mod obişnuit în această epocă traducerea „în literă”. Astfel, el 
se întemeiază pe ce înțelege și pe libertatea de a opera cu elementele limbii române în măsura pe care i-o 
îngăduie îndatorarea resimțită față de textul-sursă al său. În locul vizat (F;/, 3, 8), produsul este acesta: 
„Că aceaea toată o ţin pagubă cătră pre cinstita cunoscuta lu Hristos Isus Domnului mieu. Derept aceaea 
acealea toate le-am socotit pagubă şi mie o ţin cau<n> gunoi să fie” (CA, s.n., A.C.), în raport cu un original 
a cărui identitate— slavonă sau germană—nu (mai) este sigură. 


SDe aici, caracterul pragmatic al epistolei: „Paul's intention was obviously to imbue his letters with power (s.n., A.C.) to 
convince and to persuade through the use of rhetorical rules, but without taking on the role of a sophist or a philosopher” 
(Dormeyer, 2004, p. 70). 

Problema modelelor Æpostolului coresian a fost redeschisă de Costinescu (1980), după o peri- 
oadă de consens ce admitea exclusiv existenţa unor versiuni slavone la baza izvoarelor românești 
ale tipăriturii. Cercetătoarea introducea în discuţie un text-sursă german (i.e. Biblia lui Luther— 
145), care ar justifica opţiuni lingvistice ale traducătorului şi numeroase pasaje, „inexplicabile 
prin versiunile slavone reflectate de restul textului (ms. sl. BARSR 21 şi 435)” (Costinescu, 1980, 
p. 129). Fragmentul de care ne ocupăm în cercetarea de faţă (i.e. F7/, 3, 8) nu apare între cele 
care sînt discutate de Mariana Costinescu și care, supuse fiind analizei lingvistice comparative, 
evidenţiază o apropiere mai mare a textului tipărit coresian de versiunea germană mai ales în 
porţiunea ce corespunde epistolelor (idem, p. [135] şi [136]); este posibil ca cercetătoarea să-l 
fi omis întîmplător (nu şi-a propus, de altfel, un demers exhaustiv, iar „[e]xemplele [...] care 
să ilustreze dependenţa versiunii coresiene a Apostolului de textul german al lui Luther se pot 
înmulți”, idem, p. [134]), cum este posibil şi să fi considerat că particularităţile lingvistice ce ar 
putea funcţiona ca dovezi ale „abaterii” de la arhetipul slavon, respectiv ale „apropierii” de cel 
german nu sînt atît de grăitoare ca în alte cazuri (v. p. 129-[135]). Aplicînd modelul analitic al 
cercetătoarei bucureștene, observînd în paralel cele trei variante, 


Că aceaea toată o ţin pagubă cărră pre cinstita cunoscuta lu Hristos Isus Domnului mieu. Derept 
aceaca acealea toate le-am socotit pagubă și mie o ţin ca u<n> gunoi să fie (CA), 


NÆ OE0 H BBMEH'BA BACA TRETA BATH Za npkerkxyee pazSmaiv” ya~ ra” 
MOEL EPOK” PAAT BE'BCErO WTBIHETHXCA H MHA OV METBbI BAITH AA XA” NPHORPAX 
(ms. sl. BARSR 21), 


Denn ich achte es alles für Schaden gegen die iiberschwengliche Erkenntnis Christi Jesu, meines 
Herrn, um welches willen ich alles habe für Schaden gerechnet und achte es für Dreck, auf daß 
ich Christum gewinne (145), 


se constată că, strict la nivel lexical-semantic, opțiunile lingvistice ale traducătorului (ori ale 
diortositorului textului, înainte de tipărire) se află la egală distanță față de ambele arhetipuri 
posibile, textul nesolicitînd alt material decît cel ce putea fi uzual românesc la mijlocul sec. XVI. 
Un element pare totuși a avea o oarecare greutate în sprijinul ideii Marianei Costinescu, cel 
puţin în sensul colaționării versiunii românești pe baza și a unei versiuni germane. Este vorba 
despre o chestiune de compoziţie a textului românesc, care face uz de echivalentul 4 ține, pentru 
sl. BBMEHHTH (BM'BHIATU), lat. ‘putare (MIKLOSICH s.v.) sau/şi germ. achten, conform 
structurii explicite a versiunii luterane: astfel, repetarea verbului a ține în „...toată o pin pagubă 
[...] şi o żin ca u<n> gunoi să fie...” corespunde repetiţiei prezente în germ. „...ich achte es alles für 
Schaden [...] und achte es für Dreck...”, faţă de situaţia din textul slavon*, unde verbul ‘cunoaşterii 
asumate” este notat numai o singură dată, în prima secvenţă a citatului: „...BBM'EH'BA BCA 
TBINETA BAITH [..] n MNA` ofmeTrbi BbrTH..”; pe de altă parte, regimul cu dativ al 
acestui verb „adăugat” în textul românesc—,...7ze (o ţin) ca u<n> gunoi...” — indică în mod clar 
influenţa construcției slavone: „MHA" METRI”. 


Forma u<n> gunoi traduce pl. Ac., O/METbi, din ms. sl. BARSR 21 (sl. AMET, m. pl. O/METH 'oxubada 
‘stercora’; MIKLOSICH s.v. ), cuvîntul fiind el însuși un împrumut slav vechi: rHOĂ, m. 'onqig “putrefactio' 
op" ‘pus ‘kónpoç ‘Kónpig ‘stercus (MIKLOSICH s.p.), destul de bine reprezentat în textele românești 


Ne exprimăm aici gratitudinea față de dl prof. univ. Gh. Chivu, care ne-a facilitat accesul la text; şi faţă de dl. prof. univ. 
Richard Sârbu, care ne-a sprijinit în analiza gramaticală a fragmentului. 

3Precizăm că nu ne-a fost accesibil textul ms. BARSR 435; cf. textul corespunzător din Biblia „Crkvenoslavenski” [online]. 

? Admitem însă că dacă cineva are a raporta textul românesc la mai mult de o limbă-sursă, i.e. la germană pe lingă slavonă, 
se va baza pe observaţiile Marianei Costinescu (v. Moldovanu, 2009, p. 106, care consideră că cercetătoarea bucureșteană „a 
demonstrat în manieră categorică—s.n., A.C.— dependenţa unei părți a Apostolului coresian de Biblia lui Luther”), iar nu pe 
cele prezentate de noi. 

din secolul XVI. Contextele în care este întrebuinţat—în afara celui din Lucrul apostolesc al lui Coresi— 
îl indică incontestabil ca sinonim al lui O/Me'T"t, cu un sens clar (sau, în unele cazuri, cel puţin foarte 
probabil) scatologic și scabros, ce ar corespunde setului al doilea de definiţii (v. supra) al gr. oxóßălov, tó: 


Zise cătră viiariul: „Iată, trei ani de cînd vii, caut rod la smochinul acesta și nu aflu. Taie-l, amu; 
derep ce şi pămîntul deşartă?” El răspunse, zise lui: „Doamne, lasă-l și în cest an, pînă o voi săpa 
împrejur și-i voi băga gunoi; și de, amu, va face rod, iară de nu, întru venire tăia-veri ia” (CT), 
Aşa, amu, toţi den voi și de nu se va lepăda de toată avuţiia lui, nu poate fi mie ucenic. Bună sare; 
de se va sarea împuțţi, cu ce o veri săra? Nece în pămînt, nece în gunoi treabnică iaste, afară să o 
vărși. Cine are urechi de ascultare să auză! (CT); 

Unora le va fi faţa ca țărâna pământului, alții ca tina spurcată din uliţă, alții ca gunoiul (CTod; v. 
şi CST), 

Şi potrebiră-se în Indor și fură ca gunoiul pământului. (CPS-R; v. şi PH, PS, PV), 

Nu osîndireţi să nu osîndiți fiţi; cu ce judecată judeca-vreţi, judeca-să-va voao, şi cu ce măsură 
măsura-vreţi, măsura-se-va voao. Ce vezi gunoiul în ochiul fratelui tău, virghiia în ochiul tău 
nu simţi, sau cum grăcști fratelui tău „Lasă-mă să iau gonoiul den ochiul tău și ia tu vîrghie din 
ochiul tău”. Faţarnice, <i>è mainte vîrghie den ochiul tău și atunce veri vedea a lua gunoiul din 
ochiul fratelui tău. (CB), 

Domnul mesereaște şi bogăţeaște, şi smereaște şi rădică. Înalță de pământ measerul, și den gunoi 
rădică mişelul, să puie el cu tarii oamenilor și scaun slăvit să dea lui (CPs-R; v. şi PS, PV, EP); 

cf. gunoiște (sl. rHonurTre fimetum, MIKLOSICH> s.v.), gunosi (sl. rHOVCHTU CA ‘abominari’, 
MIKLOSICH>; a se scîrbi, Rosetti, 1978, p. 594): 

ce rrădică despre pămîntu mișşelul și din gunoiste înrălță measerul (Pv), 

De toată mîncarea gunosi-se sufletul lor și apropiară-se pînă la uşa morției (Ps). 


Cuvîntul românesc nu cunoaște în sec. XVI forma de plural; aşadar, utilizarea în Fi, 3, 8 a unui singular 
acolo unde textul-sursă slavon prezintă un plural nu ţine de opţiunea traducătorului (care să fie, eventual— 
în cazul particular al CA—, orientată de existența unui singulare tantum în modelul german 145, i.e. 
Dreck), cîtă vreme limba română singură nu-și exersează o formă de plural care să scoată substantivul 
din categoria numelor de materie singularia tantum. Cînd apare însă, ea stimulează nuanţarea semantică 
a cuvîntului, ajungîndu-se (în plus față de ceea ce permitea sg. gunoi) la un rezultat care coincide cu 
conţinutul din setul întîi de definiţii pentru gr. axiBiov, tó, utilizat cu sens propriu și figurat: 


canoanele 85 [...] poruncim și noi să să ţie întărite și adevărate, însă fără de poslaniile și răspun- 
surile lui Climent, că într-acelea multe taini, zizanii şi gunoae de sminteală au băgat zlocestivii 
(p 1652); 

Pre unii omora la casa lui și le ascundea trupurile în gunoaie (CM); 

Iar dorobanţii să bucura, şi-i călca cu picioarele și-și bătea joc de trupurile lor. Şi nici la biserică 
nu-i lăsa să-i îngroape, ci afară prin gunoaie (TR); 

într-acest chip sînt porţile Ierusalimului, care le-au zidit Noemiia, în urma mutării de la Vavilon: 
poarta împăraţilor, a preoţilor, a boiarilor celor de cinste, a norodului, a prorocilor și poarta pre 
care scotea din cetate gunoaele, precum să vede într-acest rotocol (41/0); 


sau, din secolul următor, 


Încă şi din afară pricini se întâmplă diz lovitură, diz răceală, sau diz arsura capulu: sau diz niscai 
prafu, sau spurcăciune, sau gunoiu”? care întră în urechi. Dar uneori şi făr<ă> nicio îngrădire sau 
mișcare, singure urlă și țiuescz urechi/e (Mo, I). 


10C£. „trupu/ să încălzeaște și să aprinde, gâdilire sau muşcare nu sâmte la pântece, nu iaste atâta lipsitz de pohta mâncării 
P şte $ P 8 $ P P P 

bolnavu/. Gunoiul lui iaste albu, mai vârtos, turburatu” (MD, II; s.n., A.C.), unde aceeași formă prezintă, contextual, un conținut 

scatologic mult mai evident. 

2.2. De la gr. oxyBala la rom. gunoaie 


Din momentul în care limba îi oferă o paradigmă completă, traducătorul poate „emenda” formal versiunile 
românești din epoca precedentă, cu atît mai mult și mai îndreptăţit din punct de vedere morfologic atunci 


11 iar acesta face uz în locul cu pricina de un plural: 


cînd textul-sursă asupra căreia lucrează este grecesc 
oxvfala, în ka ùyoðuar oxiBala, în acord cu răvra..., de două ori folosit în fragmentele anterioare ale 


versetului: v. 


B 1688: Ce pentru aceaea și gindesc toate pagubă a fi, pentru cea ce covirşaște a ştiinţii lui Hristos 
Isus, Domnului mieu, pentru care de toate m-am păgubit și le gîndesc gunoaie a fi, ca pre Hristos 
să dobîndesc 


B 1795: Iară mai vîrtos le socotesc să-și fie toate pagubă, pentru înălțimea cunoștinţii lui Hristos 
lisus, Domnului mieu, pentru Carele de toate m-am păgubit și le socotesc gunoaie, ca să dobîn- 
desc pre Hristos 


Indiferent de înțelegerea pe care traducătorul, judecînd contextul din F;/, 3, o are faţă de cuvîntul respectiv, 
redarea în limba română este mai înclinată să ia forma de pl. gunoaie în locul vizat!”, instituindu-se în 
felul acesta o tradiţie discursiv-formală a cărei forță hermeneutică rămîne să depindă de viaţa limbii (v. 
Darmesteter, 2015), i.e. de modulările semantice ale cuvîntului. 


2.3. Imposibila emendare 


În uzul comun, evoluţia denotativă a subst. gunoi, pl. gunoaie este suficient de reţinută încît să nu impună 
cu necesitate o revizuire a textului biblic în privinţa formei: mesajul general este prezervat, receptorul 
este satisfăcut. Totuși, traducătorul ori revizorul modern al scrierii poate resimţi o pierdere în privinţa 
forţei de simbolizare, pe care să vrea să o minimizeze printr-un demers oarecare. Diversitatea și eficienţa 
acestuia se dovedesc însă a fi riguros controlate din mai multe direcţii, care se ranforsează reciproc și care 
ţin, esențialmente, de limbă. Prin calitatea dobîndită pe cale culturală, textul sacralizat respinge inovaţii 
lingvistice venite dinspre registrul puternic vulgarizant, ceea ce înseamnă că, în ciuda faptului că limba 
însăşi ar putea oferi soluţii multiple pentru redarea noţiunii vizate ab iniţio'*, traducătorul—ţintind la 
realizarea unui text canonic—nu are acces la ele. Pe de altă parte, implicarea formei de singular, cum se 
procedează, de exemplu, în 


Cornilescu 1921: Ba încă, şi acum privesc toate aceste lucruri ca o pierdere, față de preţul nespus 
de mare al cunoașterii lui Hristos Isus, Domnul meu. Pentru el am perdut toate și le socotesc ca 
un gunoi, ca să cîştig pe Hristos, 


Çf. situația ce priveşte NT 1648, care orientează traducătorul spre selectarea unui termen de origine latină în FJ, 3, 8: 
„Ce iată le socotiiu a fi pagubă. Pentru înălțimea cunoştinţiei a lui Hristos Iisus Domnului mieu, pentru carele de toate mă 
păgubiiu şi le socotiiu toate a fi stercure, ca să dobîndescu pre Hristos”, după VUL: „verumtamen existimo omnia detrimentum 
esse propter eminentem scientiam lesu Christi Domini mei propter quem omnia detrimentum feci et arbitror ut stercora ut 
Christum lucri faciam” (s.n., A.C.). 

12V, loc. cit. în, e.g., B 1914: „Iar mai vîrtos le şi socotesc toate pagubă a fi pentru covîrșirea cunoștinței lui Hristos lisus 
Domnul meu, pentru carele de toate m'am păgubit și le socotesc gunoaie a fi, ca pre Hristos să dobîndesc”; Cornilescu 1931: 
„Ci într'adevăr şi socotesc că toate sînt pagubă pentru înălțimea cunoștinței lui Hristos Isus, Domnul meu, pentru care m'am 
păgubir de toate şi le socotesc ca gunoaie ca să cîştig pe Hristos”; Anania 2001: „Mai mult însă, eu pe toate le socotesc pagubă 
faţă de neprețuitul preț al cunoaşterii lui Hristos Iisus, Domnul meu, de dragul Căruia m'am lăsat păgubit de toate şi le socotesc 
drept gunoaie pentru ca să-L cîştig pe Hristos”; B 2008: „Ba mai mult: eu pe toate le socotesc că sunt pagubă faţă de înălțimea 
cunoașterii lui Hristos lisus, Domnul meu, pentru Care m-am lipsit de toate, şi le privesc drept gunoaie, ca pe Hristos să 
dobândesc”; peste tot, s.n., A.C. 

15Stimulate poate de exemplul unor versiuni care acceptă un termen/o construcţie cu o conotaţie mai puternică: engl. 
dongue, dung (GNV, ETH, KJV, NET, KJ21, DRA etc.), dog dung (MSG), crap (AYB); germ. Kot (LUO). Cf. fr. boue (LSG, NEG), 
ordure (TOB), bon å être mis au rebut (BDS); engl. rubbish (NKJV, NIV etc.), useless rubbish (PILLIPS), garbage (TEV, NJB etc.), 
dirt (WE), worthless trash (NCV), refuse (YLT, ASV); toate, consultate prin bibleworks.com. 

NT Cat: ba, mai mult, de acum consider că toate sunt o pierdere în comparaţie cu superioritatea 
cunoaşterii lui Cristos Isus Domnul meu. De dragul lui am pierdut toate și le consider gunoi ca 
să-l câştig pe Cristos 


FIDELA: Da, în adevăr, și socotesc toate lucrurile pierdere, din cauza măreției cunoașterii lui 
Cristos Isus, Domnul meu, pentru care am suferit pierderea a toate şi le socotesc a fi gunoi, ca să 
câștig pe Cristos 


pare să fi fost considerată o soluţie alternativă de emendare textuală (probabil chiar într-o măsură mai 
mare în cazul celei catolice şi al celei de-a doua versiuni protestante menționate“), însă efortul apare ca 
fiind gratuit: în cazul lui gunoi, niciuna dintre formele numerice ale substantivului nu a dezvoltat în timp 
un semantism aparte față de cealaltă", deci singularul nu se sustrage semantismului dobîndit de cuvint 
prin uzul comun şi devenit prototipic; iar eventuala deschidere!“ spre semantismul vechi, ce şi-a păstrat 
caracterul prototipic în plan regional”, “bălegar, nu se produce automat, în lipsa altor elemente de aceeași 
factură (i.e. regională) sau a unora co-textuale orientatoare. Iar mizarea, eventual, pe citirea cufemistică a 
lui gunoi—de data aceasta, din perspectiva unei percepții contemporane urbanizate—ar întoarce lucrurile 
în punctul care s-ar fi dorit a fi depăşit, căci un atare demers lingvistic atenuează efectul. 

Complinirea pragmaticii textului— dacă aceasta este văzută ca o necesitate— rămîne să fie realizată la 
nivel metalingyvistic, în cadrul unui tip oarecare de paratext!*. 


3. Concluzii 


Actul traducerii (înţelegînd prin aceasta inclusiv simpla intenţie a traducerii lui) așază textul pe făgașul 
unei limbi, supunîndu-l stării limbii de la un moment dat şi evoluţiei acesteia (obţinută pe diverse căi, 
graţie plasticităţii naturale a sa ca instrument de comunicare a niște indivizi mînaţi de felurite nevoi). În 
orice moment, se manifestă o ajustare formală, ce urmează la ceea ce se consideră a fi corect ori cel puţin 
posibil din punct de vedere lingvistic: mai întîi, este cea a textului străin la limba nouă— româna (deschisă, 
eventual, ea însăși ajustării, prin împrumut, la cerinţele venite dinspre conţinutul textului); apoi, este cea 
a textului românesc la înnoirile limbii române— ajustare care poate să ignore, de la un moment dat în 
istoria producerii și receptării textului respectiv în limba și cultura română, solicitările originare; astfel, 
corectitudinea textului e controlată de norma limbii şi de aparenţa de acuratețe semantică a lui. 

În ultima secvenţă din Fi, 3, 8, istoria redării elementului comparaţiei în limba română constituie un 
caz foarte bun de primat al normei limbii asupra conţinutului originar (în raport cu textul-sursă direct)— 
recuperabil, dar exclusiv pe cale metalingvistică. 


14Traducere care declară că urmează principiul echivalenţei formale și că are ca surse Textul Masoretic si „familia grecească 
a Textului Receptus pentru NT” (v. Prefaţa la FIDELA), dar care este destul de puternic influențată de tradiții vernaculare 
occidentale. 

15Cum se întîmplă în situaţia substantivelor singularia tantum nume de materie, din limba contemporană, la care forma de 
plural implică o modificare de sens: făină vs. făinuri “sorturi de făină, carne vs. cărnuri ‘sorturi de carne’; cf. situaţia din epoca 
veche, unde plurale precum foameți (v. Frâncu, 2009, p. 29), sângiuri sau cărni, cărnuri (v. Chirilă, 2013, p. 158-161) puteau 
desemna tocmai “mai multe exemplare de același fel, “multitudinea de obiecte de același fel. 

16Vizată probabil prin utilizarea ncarticulată a substantivului, în „le socotesc a fi gunoi”, FIDELA, și „le consider gunoi”, NT 
Cat; s.n., A.C. 

17V, observaţia din Frăţilă (2005), p. 172 şi 176: „în graiul de pe valea inferioară a Târnavelor există o serie de termeni 
care formează arii lexicale în sudul şi centrul Transilvaniei, deosebind graiul de aici de cel muntean, dar și de alte graiuri din 
Transilvania”, printre care „Gunoi “bălegar” cuprinde Transilvania de centru şi sud, sud-vestul Crișanei”. 

15De pildă, în Indicele la MLD, XXIV, p. 860, se menţionează în privinţa sensului, s.v. gunoi: »[...] Mist: ‘Fumier, fumure”. 
De asemenea, indirect: între notele traducătorului-editor (Fecioru, 2016, p. 179) la traducerea sa din Clement Alexandrinul, 
Pedagogul. Cartea a II-a, apare una ce indică, de fapt, spre citirea „optimă a pasajului de sub F7/, 3, 8; astfel, la „Aș vrea ca 
bogaţii să socotească toată viața aurul ca demn numai pentru excremente”, Fecioru creează nota 178: „Cf Filipeni 3, 8”. Erc. 

